
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2021)0664),
–	võttes arvesse Euroopa Liidu toimimise lepingu artikli 294 lõiget 2 ja artiklit 114, mille alusel komisjon esitas ettepaneku Euroopa Parlamendile (C9‑0397/2021),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse Euroopa Keskpanga 24. märtsi 2022. aasta arvamust[footnoteRef:1], [1: 	ELT C 233, 16.6.2022, lk 14.] 

–	võttes arvesse Euroopa Majandus- ja Sotsiaalkomitee 23. märtsi 2022. aasta arvamust[footnoteRef:2], [2: 	ELT C 290, 29.7.2022, lk 40.] 

–	võttes arvesse vastutava komisjoni poolt kodukorra artikli 74 lõike 4 alusel heaks kiidetud esialgset kokkulepet ja nõukogu esindaja poolt 6. detsembri 2023. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artiklit 59,
–	võttes arvesse majandus- ja rahanduskomisjoni raportit (A9-0030/2023),
1.	võtab vastu allpool toodud esimese lugemise seisukoha;
2.	võtab teadmiseks käesolevale resolutsioonile lisatud komisjoni avalduse, mis avaldatakse Euroopa Liidu Teataja C‑seerias,
3.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;



4.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

Euroopa Parlamendi seisukoht, vastu võetud esimesel lugemisel 24. aprillil 2024. aastal eesmärgiga võtta vastu Euroopa Parlamendi ja nõukogu määrus (EL) 2024/…, millega muudetakse määrust (EL) nr 575/2013 seoses krediidiriski, krediidiväärtuse korrigeerimise riski, operatsiooniriski, tururiski ja minimaalse väljundmäära nõuetega
(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL) 2024/1623) lõplikule kujule).


SEADUSANDLIKU RESOLUTSIOONI LISA

Komisjon kohustub tegema panganduse ühtse turu olukorra õiglase ja tasakaalustatud hindamise, võttes eelkõige arvesse usaldatavusnõudeid, sealhulgas minimaalse väljundmäära kohaldamise taset ning kapitali- ja likviidsusnõuetest loobumist käsitlevaid sätteid. Ta täidab neid volitusi Euroopa Pangandusjärelevalvelt ja Euroopa Keskpangalt / ühtselt järelevalvemehhanismilt saadud teabe põhjal ning konsulteerib huvitatud pooltega, et tagada erinevate vaatenurkade asjakohane arvessevõtmine. Asjakohasel juhul esitab komisjon kõnealuse aruande põhjal seadusandliku ettepaneku.

